Document ID: 31996R0040

31996R0040
L 010/6
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 40/96 НА КОМИСИЯТА
от 12 януари 1996 година
за актуализиране и изменение на регламентите в сектора на овчето и козето месо, с които преди 1 февруари 1995 година се определят някои цени и суми, чиито стойности в екю бяха адаптирани в резултат на премахване на корекционния фактор за селскостопанските обменни курсове
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3813/92 на Съвета от 28 декември 1992 г. относно разчетната единица и обменните курсове, които трябва да се прилагат за целите на Общата селскостопанска политика (1), последно изменен с Регламент (ЕО) № 150/95 (2), и по-специално член 13, параграф 1 от него,
като има предвид, че от 1 февруари 1995 г. член 13, параграф 2 от Регламент (ЕИО) № 3813/92 изменя стойността в екю на някои цени и суми, така че да се неутрализират ефектите от премахването на корекционния фактор 1,207509, който до 31 януари 1995 г. оказваше влияние върху селскостопанските обменни курсове;
като има предвид, че новите стойности в екю на съответните цени и суми, считано от 1 февруари 1995 г., са установени съгласно правилата, определени в член 13, параграф 2 от Регламент (ЕИО) № 3813/92 и член 18, параграф 1 от Регламент (ЕИО) № 1068/93 на Комисията от 30 април 1993 г.относно подробни правила за определяне и прилагане на селскостопанските обменни курсове (3), последно изменен с Регламент (ЕО) № 2853/95 (4);
като има предвид, че в съответствие с член 18, параграф 2 от Регламент (ЕИО) № 1068/93, с цел да се избегне объркването и да се улесни прилагането на общата селскостопанска политика, е необходимо да се замени стойността в екю на съответните цени и суми, когато те не се прилагат периодично и когато се прилагат поне от:
-
1 януари 1996 г. по отношение на сумите, които не са засегнати от пазарната година,
-
началото на 1996 пазарна година - за цените или сумите, за които тази пазарна година започва през януари 1996 г.,
-
началото на 1995/1996 пазарна година за другите случаи,
които са посочени в регламенти, влезли в сила преди 1 февруари 1995 г.; като има предвид, че поради това следва да бъдат изменени съответните регламенти;
като има предвид, че с цел по-голяма яснота новите стойности в екю за размерите на помощта и/или на гаранциите, които се изискват съгласно Регламент (ЕИО) № 1323/90 на Съвета (5), последно изменен с Регламент (ЕИО) № 363/93 (6), Регламент (ЕИО) № 3447/90 на Комисията (7), последно изменен с Регламент (ЕО) № 879/95 (8), Регламент (ЕИО) № 510/93 на Комисията (9) и съгласно Регламент (ЕИО) № 1123/93 на Комисията (10), следва да се закръглят до най-близкото цяло число,
като има предвид, че мерките, предвидени в настоящия регламент, са в съответствие със становището на Управителния комитет по овцете и козите,
ПРИЕ НАСТОЯЩИЯ РЕГЛАМЕНТ:
Член 1
Като последица от адаптирането на някои цени и суми в екю в сектора на овчето и козето месо, влезли в сила от 1 февруари 1995 г. съгласно член 13, параграф 2 от Регламент (ЕИО) № 3813/92 и член 18, параграф 1 от Регламент (ЕИО) № 1068/93, актовете, посочени в член 2, се изменят както е посочено по-долу.
Член 2
1. Регламент (ЕИО) № 1323/90 се изменя, както следва:
-
в първо тире от член 1 „5,5 ECU“ се заменя с „6,641 ECU“,
-
във второ тире от член 1 „3,8 ECU“ се заменя с „4,589 ECU“,
-
в първо тире от член 1 „3,8 ECU“ се заменя с „4,589 ECU“,
2. Регламент (ЕИО) № 3447/90 се изменя, както следва:
-
в член 2, параграф 2 „1,2 ECU“ се заменя с „1,45 ECU“,
-
в член 4 „120 ECU“ се заменя с „145 ECU“.
3. Регламент (ЕИО) № 510/93 се изменя, както следва:
-
в част 1 от приложението сумата „380 ECU“ се заменя със сумата „459 ECU“, а сумата „110 ECU“ се заменя със сумата „133 ECU“,
-
в част 2 от приложението сумата „380 ECU“ се заменя два пъти със сумата „459 ECU“, а сумата „110 ECU“ се заменя два пъти със сумата „133 ECU“.
4. Регламент (ЕИО) № 1123/93 се изменя, както следва:
-
в приложението сумата „440 ECU“ се заменя със сумата „531 ECU“, а сумата „170 ECU“ се заменя със сумата „205 ECU“,
Член 3
Настоящият регламент влиза в сила на седмия ден след публикуването му в Официален вестник на Европейските общности.
Член 2, параграф 1 се прилага за всяка от посочените суми от датата, на която бъде приложен за първи път селскостопанският обменен курс, определен на или след 1 февруари 1995 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 януари 1996 година.

Labels: 2
17
6